【明報專訊】國務院港澳辦主任夏寶龍日前喺北京會見文化體育及旅遊局長楊潤雄時，要求香港做到樹立「香港無處不旅遊」嘅理念，充分發掘香港旅遊資源。政府及建制派都想方法交功課，民建聯立法會九龍西議員鄭泳舜就喺社交媒體出短片，向旅客推介旺角特色看點，包括教人去花園街舊式餅店搵食。
稱實踐無處不旅遊
即呈現日常生活
阿舜話要實踐「香港無處不旅遊」，其實就係將香港日常生活呈現出嚟，短片其實都係一啲日常街景剪輯，主要係阿舜參選選區之一嘅旺角，包括花園街、、通菜街（「金魚街」）、朗豪坊、「波鞋街」，片中會見到市民喺街檔買生果、舊餅店嘅紅豆燒餅和合桃酥等，仲有香港獨有嘅「紅van」，畀大家去參考探索。